Document ID: /roh_data/filtered/fineweb-2-filterrobots_roh.jsonl.gz/41641

Tenor il rapport emnil dal uffizi federal per sanadad, stat il chantun Grischun anc a l'entschatta da l'unda da grippa 2023. Strusch in pertschient da la glieud che han consultà in medi u ina media, ord motiv da malsogna, en Svizra ed en il Principadi da Liechtenstein, vegnivan testads positiv sin Influenza.
Marina Jamnicki, Media chantunala dal Grischun, prognostitgescha: «La unda da grippa vegn quest onn da la Svizra franzosa. Ella vegn probabel a cuntanscher il Grischun en trais enfin quatter emnas.» Er massa virus e malsognas d'autra sort circuleschan en l'aria. Uschia è il motiv da malsogna tar in terz dals cas in dafraid simpel.
Corona, in virus sco mintga auter
Ma er Corona gioga adina anc ina rolla. Tar in quart dals cas da malsogna, sa tracti dal Coronavirus. En ils davos onns avain nus dentant pudì bajegiar si ina immunitad da basa cunter il virus, uschia ch'ins na vegn ussa betg pli uschè spert ed cunzunt betg uschè grev malsaun, sco dal temp da la pandemia mundiala.